स्ट्रगल के दौर पर बोलीं - ‘हर रोज खुद को कमरे में बंद कर लेती थी’
Bollywood Actress Nora Fatehi Speaks About Her Struggling Days. नोरा फतेही ने हाल ही में दिए एक इंटरव्यू में अपने स्ट्रगल के दिनों पर बात की। उन्होंने बताया कि एक दौर में वे हुक्का बार में काम किया करती थीं। एक्ट्रेस ने कहा कि वे दूसरी लड़कियों की तरह पार्टी नहीं करती थीं
नोरा फतेही ने हाल ही में दिए एक इंटरव्यू में अपने स्ट्रगल के दिनों पर बात की। उन्होंने बताया कि एक दौर में वे हुक्का बार में काम किया करती थीं। एक्ट्रेस ने कहा कि वे दूसरी लड़कियों की तरह पार्टी नहीं करती थीं बल्कि रोज खुद को एक रूम में बंद करके अपनी स्किल्स पर काम करती थीं। 31 वर्षीय एक्ट्रेस ने हेलन को अपना आदर्श बताया और कहा कि वे उनकी बायोपिक करना चाहती हैं।
शुक्रगुजार हूं कि मैं हर मौके के लिए तैयार थी
बीबीसी एशियन नेटवर्क को दिए एक इंटरव्यू में नोरा ने बताया कि उन्होंने अपनी बेसिक जरूरतों को पूरा करने के लिए कई तरह के काम किए। अपनी डांसिंग स्किल्स को और बेहतर बनाने के लिए उन्होंने हुक्का बार में भी काम किया है। नोरा बोलीं- ‘मुझे जो भी मौके मिले एकदम आखिरी वक्त पर मिले और मैं शुक्रगुजार हूं कि मैं हर मौके के लिए पहले से ही तैयार थी।’
बाकी लड़कियों की तरह पार्टी नहीं करती थी
नोरा ने कहा, 'मैं घर से बाहर नहीं जाती थी। बाकी लड़कियों की तरह पार्टी नहीं करती थी। खुद को हर रोज एक कमरे में बंद करके अपनी हिंदी पर काम करती थी और टीवी देखकर डांस प्रैक्टिस करती थी। इसके चलते मैंने अपने भाई की शादी, उसका बर्थडे और बहुत कुछ मिस किया। कई लोग मुझसे पूछा करते थे- 'क्या तुम अगली कटरीना कैफ बनना चाहती हो?'
हेलन को मानती हैं अपना आदर्श
इसी इंटरव्यू में नोरा ने बताया कि वे हेलन को अपना आदर्श मानती हैं। नोरा ने कहा, 'मैं अक्सर स्टेज पर जाने से पहले हेलन के डांस वीडियो देखा करती थी। मैंने उनसे बहुत कुछ सीखा है। अगर मुझे कभी उनकी बायोपिक करने का मौका मिला तो मैं खुद को खुशकिस्मत समझूंगी।'